google/wiki40b huggingface dataset:
Lockheed C-5 Galaxy

Vznik a vývoj

V roku 1961 oslovila americká armáda niekoľko leteckých spoločností s požiadavkou na vývoj obrieho transportného lietadla, ktoré by nahradilo dosluhujúci Douglas C-133 Cargomaster a doplnilo by v rovnakom období zavádzané lietadlo Lockheed C-141 Starlifter, ktorého interiér nebol pre niektoré transportované zariadenia dostatočne priestranný. Svoje návrhy poslala spoločnostiam Boeing, Douglas, General Dynamics, Lockheed a Martin Marietta, z ktorých do ďalších kôl výberového konania postúpili Boeing, Douglas a Lockheed. Z prihlásených výrobcov motorov General Electric, Curtiss-Wright Corporation a Pratt & Whitney postúpili spoločnosti General Electric a Pratt & Whitney. Po spracovaní pripomienok a vyhotovení nových návrhov bol nakoniec vybraný Lockheed a ako dodávateľ motorov General Electric.
Prvý skutočný prototyp C-5A (číslo 66-8303) bol dokončený dňa 2. marca 1968 a prvýkrát vzlietol dňa 30. júna 1968. Sériová výroba sa začala v decembri 1969, prvý hotový stroj potom prevzala v júni 1970 437th Airlift Wing, Charleston Air Force Base, SC (437. zásobovacia letka pri Charlestonskej leteckej základni v Južnej Karolíne). Počas statických a únavových skúšok vykonávaných už po po dodaní prvých kusov americkej armáde sa objavili na krídlach praskliny, pre všetky C-5A tak bolo obmedzené maximálne konštrukčné zaťaženie na 80%. Novo vyvinuté krídla, u ktorých boli oproti pôvodnej konštrukcii využité nové hliníkové zliatiny, boli u všetkých C-5A vymenené v rokoch 1980 - 1987.
V januári 1986 bola dodaná prvá verzia C-5B, ktorá má už zosilnené krídla a modernizovanú avioniku a motory.

C-5A

Pôvodná verzia C-5, dodaných bolo 81 kusov, na 77 z nich bolo nutné v rokoch 1980-87 vymeniť krídla (pozri vyššie).

C-5B

C-5B je vylepšenou verziou C-5A. Popri všetkých vylepšeniach, ktorých sa počas výroby dočkala C-5A (vrátane zosilnených krídel), dostala C-5B modernizované motory a novú avioniku. Od roku 1986 do roku 1989 bolo dodaných 50 kusov.

C-5C

C-5C je špeciálne upravený variant na prepravu nadrozmerných nákladov. Dve C-5 (čísla 68-0213 a 68-0216) boli upravené tak, aby mali väčšiu vnútornú nákladnú kapacitu (napríklad na prepravu satelitov NASA). Hlavné zmeny pozostávali v odstránení zadného poschodia pre cestujúcich, inštaláciou nových nákladných vrát s delením uprostred a novej zadnej prepážke, ktorá bola umiestnená viac vzadu. Obidve C-5C sú umiestnené na Travis Air Force Base v Kalifornii. V januári 2007 bola na variante s číslom 68-0216 modernizovaná avionika.

C-5M Super Galaxy

Ide o modernizované už vyrábané lietadlá verzií C-5B, C-5C a niektorých C-5A. Modernizácia tu spočíva v osadení novej avioniky a nových výkonnejších motorov, čím sa zvýšilo užitočné zaťaženie, zlepšila sa stúpavosť a dolet. Tiež sa zrýchlil štart a tým sa aj skrátila minimálna vzletová plocha. Prvá modernizácia na C-5M bola dokončená dňa 16. mája 2006 a toto modernizované Galaxy vzlietlo dňa 19. júna 2006.

Špecifikácie (C-5B)

Údaje z USAF fact sheet, Lockheed-Martin C-5, International Directory of Military Aircraft, a Quest for Performance.
Časovanie rozvodu

Časovanie rozvodu je predpis, podľa ktorého prebieha otváranie a zatváranie prvkov rozvodového mechanizmu u piestových strojov. Časovanie teda predpisuje kedy začína a kedy končí prúdenie pracovných plynov do valca, z valca, prípadne medzi priestormi stroja.
Vo väčšine prípadov je časovanie rozvodu pre daný stroj nemené a je pevne spojené s polohou kľukového hriadeľa. Jednotlivé okamihy začiatku otvárania a ukončenia zatvárania riadiacich prvkov sa preto udávajú v stupňoch otočenia kľukového hriadeľa relatívne voči úvrati piestu. Riadiace prvky môžu byť reprezentované ventilmi (najčastejšie), kanálmi, posúvačmi, prípadne inak. Je však možné aj riešenie s premenlivým časovaním, prikladom je variabilné časovanie ventilov u moderných štvortaktných vozidlových motorov.

Prekrytie ventilov

Z tabuľky je vidieť, že medzi výfukovým a nasávacím (plniacim zdvihom) sú po určitú dobu otvorené oba riadiace orgány súčasne. Táto fáza sa nazýva prekrytie ventilov a môže trvať podľa typu motora 3 až 120° Počas tejto fázy sa dynamické javy navzájom podporujú, spaliny prúdiace von z valca vyvolajú podtlakovú vlnu, ktorá podporí doplnenie valca. U vznetových preplňovaných motorov sa táto fáza využíva ja na ochladene spaľovacieho priestoru prietokom vzduchu priamo do výfuku. Naopak z ekologických dôvodov musí byť prekrytie malé pri zážihových motoroch, aby nedochádzalo k únikom nespálenej čerstvej zmesi do výfuku.
Stavropol

Dejiny

Prvá správa pochádza z roku 1778 a zmieňuje sa o stavbe pevnosti. Riadil ju princ Grigorij Alexandrovič Potemkin na žiadosť Kataríny Veľkej. Postavili ju tunajší kozáci, aby sa stala súčasťou reťaze pevností brániacich južnú hranicu impéria proti Turkom. Podľa povesti našiel pri stavbe jeden vojak veľký kamenný kríž, preto dostalo osídlenie názov Stavropoľ-Kavkazský (Ста́врополь-Кавка́зский). Pevnosť zaberala plochu približne 10 ha a mala pôdorys nepravidelného mnohouholníka, ktorý bol pretiahnutý z juhozápadu na severovýchod. Pozdĺžna os merala 700 metrov, priečna 320. Celá pevnosť bola obohnaná valom vysokým 1,8 metra a priekopou, ktorej hĺbka bola asi 3,5 metra a šírka od 6 do 9 metrov.
V 19. storočí sa postupne pevnosť rozrástla do obchodného strediska a stala sa administratívnym centrom Stavropolskej gubernie.
Počas Občianskej vojny prebiehali o mesto niekoľkokrát boje a bolo viackrát dobyté červenou armádou, naposledy 29. januára 1920. Od roku 1935 do roku 1943 bol Stavropol premenovaný na Vorošilovsk. Od 3. augusta 1942 do 21. januára 1943 bolo mesto okupované Nemcami a boje oň ho ťažko poškodili.
Po vojne (1946) boli v oblasti nájdené zásoby zemného plynu. Neskôr bolo mesto pripojené na plynovod smerujúci do Moskvy. V administratíve mesta niekoľko rokov pracoval Michail Sergejevič Gorbačov, ktorý pochádzal z neďalekej obce Privoľnoje.
26. mája 2010 v meste, pri dome športu a kultúry explodovala nastražená bomba, ktorá usmrtila najmenej 7 ľudí a 40 ďalších zranila. Bomba explodovala 15 minút pred začiatkom vystúpenia čečenského hudobéno súboru.
Polyetylén

Polyetylén alebo polyetén (skr. PE) je termoplast, ktorý vzniká polymerizáciou eténu. Patrí do skupiny polyolefínov, známy je pod obchodnými názvami Alathon, Hostalen, Lupolen, Vestolen, Bralén a pod. Ročná svetová produkcia predstavuje približne 60 mil. ton.

Dejiny

Polyetylén ako prvý pripravil v roku 1898 chemik Hans von Peckmann zahrievaním diazometánu. Eugen Bamberger a Friedrich Tschirner zistili, že vzniknutá voskovitá látka pozostáva len z metylénových skupín –CH₂– a pomenovali ju polymetylén.
Priemyselne použiteľná syntéza polyetylénu bola objavená náhodou až v roku 1933 chemikmi E. Fawcettom a R. Gibsonom v spoločnosti ICI Chemicals. Po vytvorení veľmi vysokého tlaku (cca 140–170 MPa) v zmesi etylénu a benzaldehydu sa na vnútorných stenách autoklávu vytvorila tenká biela vrstva polyetylénu. Pretože reakcia bola iniciovaná kyslíkom, ktorý do aparatúry prenikol, nedarilo sa dlho tento experiment úspešne reprodukovať. Až o dva roky sa to podarilo Michaelovi Perrinovi, čím položil základy pre priemyselnú výrobu vysokotlakového polyetylénu (LDPE), ktorá začala v roku 1939.
V roku 1953 vyvinul nemecký chemik Karl Ziegler a talian Giulio Natta Zieglerov—Nattaov katalyzátor, ktorý umožnil polymerizáciu eténu uskutočniť pri normálnom tlaku, kedy vzniká tzv. nízkotlakový polyetylén (HDPE).

Kopolyméry etylénu

Okrem kopolymerizácie etylénu s α-alkénmi môže byť kopolymerizovaný aj so širokou škálou iných monomérov. Najznámejšie sú vinylacetát (vinylester kyseliny octovej), kedy vzniká polyetylénvinylacetát (EVA), používaný na výrobu podrážok atletickej obuvi. Kopolymerizáciou s akrylátmi vznikajú kopolyméry používané ako odolné obaly a rôzne športové pomôcky.
Topás

Pôvod

Magmatický a postmagmatický minerál so zvýšeným obsahom Al a F. Vyskytuje sa ako horninotvorný minerál v autometamorfovaných cínonosných žulách a na kremenných žilách v ich okolí, v žulových pegmatitoch, menej často aj inde. Jeho veľké prizmatické kryštály môžu dosahovať hmotnosť až okolo 100 kg. Je odolný proti zvetrávaniu.
Ivan Čiernik

Klubový hokej

Ivan Čiernik s hokejom začínal v malom mestečku Tlmače a neskôr v Nitre. V roku 1996 bol draftovaný v 9. kole zo 216. miesta klubom Ottawa Senators. V zámorskej NHL debutoval v sezóne 1997/98. V sezóne 2001/02 uzavrel zmluvu s Washingtonom Capitals. Celkovo odohral v NHL 91 zápasov, v ktorých strelil 12 gólov a zaznamenal 15 asistencií. Od sezóny 2004/05 hrával v tíme nemeckej DEL, prvý rok pôsobil v EHC Wolfsburg, ďalšie tri v Kölner Haie, kde patril k oporám v útoku. V ročníku 2007/08 zaznamenal v 56 zápasoch základnej časti 38 gólov a pridal 28 asistencií, bol najlepším strelcom svojho tímu. 20. novembra 2007 strelil najrýchlejší gól v histórii klubu, keď skóroval v dvanástej sekunde.  Mužstvo sa prebojovalo do semifinále play-off, napokon obsadilo tretie miesto. Pred sezónou 2008/09 prestúpil do ruského tímu Sibir Novosibirsk a po sezóne sa naspäť vrátil do Kölner Haie. V tíme odohral dve sezóny, v ktorých opäť postúpili do play-off. Po sezóne 2010/11 sa nedohodol s klubom na pokračovaní a 22. júla 2011 sa dohodol na ročnej zmluve so švédskym klubom Malmö Redhawks.

Reprezentácia

V slovenskej reprezentácii spolu odohral 49 zápasov, strelil 13 gólov.

MS 2006

Tréner František Hossa ho nominoval na svetový šampionát v lotyšskej Rige. Slovensko bolo vyradené Kanadou vo štvrťfinále a obsadilo 8. miesto. V 7 zápasoch zaznamenal 2 góly a 3 asistencie.

MS 2007

Tréner Július Šupler ho nominoval na Majstrovstvá sveta 2007 v Rusku. Slovenské mužstvo vypadlo so Švédskom vo štvrťfinále a obsadilo 6. miesto. Odohral päť zápasov, bodovo sa nepresadil.

MS 2008

Súčasťou reprezentačného výberu bol aj na svetovom šampionáte v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Čiernik zaznamenal na podujatí dva góly a rovnaký počet asistencií.

MS 2010

Ivan Čiernik reprezentuje Slovensko aj na Majstrovstvách sveta v ľadovom hokeji v 2010.
Férel

Poloha

Obec má rozlohu 28,9 km². Najvyšší bod je položený 52 m n. m. a najnižší bod 0 m n. m.

Obyvateľstvo

Počet obyvateľov obce je 2 883 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ploumagoar

Poloha

Obec má rozlohu 32,07 km². Najvyšší bod je položený 202 m n. m. a najnižší bod 67 m n. m.

Obyvateľstvo

Počet obyvateľov obce je 5 098 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montmartin-sur-Mer (obec)

Poloha

Obec má rozlohu 9,81 km². Najvyšší bod je položený 60 m n. m. a najnižší bod 2 m n. m.

Obyvateľstvo

Počet obyvateľov obce je 1 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Euzebiusz Smolarek

Kariéra

Profesionálnu kariéru začal v roku 2000 klube Feyenoord Roterdam. V roku 2005 prestúpil do Borussie Dortmund. Po dvoch sezónach prestúpil do španielskeho klubu Racing Club de Santander. Od roku 2008 je na hosťovaní v anglickom klube Bolton Wanderers.

Reprezentácia

Členom poľskej reprezentácie je od roku 2000. Hral na Majstrovstvách sveta 2006 v Nemecku, ale gólovo sa nepresadil. V kvalifikácii na majstrovstvá Európy 2008 bol najlepší strelec poľského mužstva s 9 gólmi. Na Eure 2008 nastúpil na všetky tri zápasy, ale strelecky sa nepersadil.
Ligny-en-Cambrésis

Poloha

Obec má rozlohu 8,79 km². Najvyšší bod je položený 144 m n. m. a najnižší bod 89 m n. m.

Obyvateľstvo

Počet obyvateľov obce je 1 749 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Benjamín Geguš

Životopis

Pochádzal zo zemianskej rodiny Geguss de Gersen et Kisgése pôvodom z Malého Jasena. Študoval v Banskej Bystrici, Šoproni, 1745-1748 na univerzite vo Wittenbergu. Roku 1748 rektor evanjelickej školy v Ivančinej, 1748-1756 konrektor v Banskej Bystrici, 1756-1759 farár v Hornej Strehovej, od 1759 v Ostrej Lúke. Zo školy v Banskej Bystrici prepustený pre nedodržiavanie náplne učiva. Autor filologicko-exegetickej dizertácie, vo Wittenbergu prispel oslavnými veršami aj do práce J. Tonsorisa Otevření písma (1746).
Waldo R. Tobler

Akademická kariéra

V roku 1961 získal doktorát z geografie na University of Washington v Seattli. Potom čo promoval strávil niekoľko rokov na University of Michigan. Až do svojho odchodu do dôchodku zastával pozíciu profesora geografie a štatistiky na University of California, Santa Barbara. Švajčiarska University of Zurich mu udelila čestný titul v roku 1988.

Prínos pre geografiu a kartografiu

Waldo Tobler počas svojej akademickej dráhy viedol kurzy zaoberajúce mimo iného kartografickými zobrazeniami, matematickými modelmi, teóriou lokalizácie a navigácie ako aj geografickými aspektami ľudskej migrácie. Ako prvý použil termín analytická kartografia, v ktorom kombinoval mapovanie s priestorovou analýzou s cieľom získať nové znalosti. Publikovaním v interdisciplinárnych časopisoch a použitím prístupného jazyka urobil veľa pre zvýšenie povedomia a rešpektu ku kartografii a geografii. Tieto disciplíny umiestnil ju na solídny matematický a vedecký základ, čím pripravil podmienky pre nástup geografických informačných systémov.

Matematická kartografia

Vyvinul pôvodné kartografické zobrazenie, ktoré sa ustálilo pod názvom Toblerovo hypereliptické zobrazenie. Zaoberal sa tiež problematikou kartografických anamorfóz, vytvoril prvý algoritmus pre ich automatizovanú tvorbu.

Priestorová analýza

Vytvoril inovatívnu metódu priestorovej interpolácie, ktorá zachováva objem interpolovaných priestorových jednotiek – tzv. pycnophylactic method. Spoločne so S. Weinbergom odhadol polohu stratených historických oblastí v Kapadócii s pomocou modelov priestorovej interakcie. Modeloval sťahovanie, dochádzanie za prácou, a menové toky. Ďalej aplikoval techniku bilineárnej interpolácie na meranie skreslenia portolánov.
Enareté

Enareté alebo Enareta (starogr. Ἐναρέτη - Enareté) je v gréckej mytológii dcéra Déimacha.
Enareté sa vydala za tesálskeho kráľa Aiola a manželom sa potom narodili synovia Krétheus, Sizyfos, Athamas, Salmóneus, Déión, Magnes a Periéres (antický autor Hyginus uvádza aj syna Makarea) a dcéry Kanaké, Alkyoné, Perimédé, Kalyké a Peisidiké.
Rádiochémia

Rádiochémia je odvetvie chémie zaoberajúce sa rádioaktívnymi materiálmi. Využíva rádioaktívne izotopy prvkov na skúmanie vlastností a chemických reakcií nerádioaktívnych izotopov (v rádiochémii sa nerádioaktívne látky často označujú ako neaktívne). Väčšina rádiochémie sa zaoberá s použitím rádioaktivity na skúmanie bežných chemických reakcií. Rádiochémia študuje prírodné aj umelé rádioizotopy.
Tomáš Malec

Tomáš Malec (* 13. máj 1982, Skalica) je slovenský hokejový obranca.

Klubový hokej

Tomáš bol draftovaný v roku 2001 zo 64. miesta v 3. kole klubom Florida Panthers. Po dvoch sezónach v juniorskej lige QMJHL za Rimouski Oceanic, počas ktorých získal na neho právo klub Carolina Hurricanes debutoval v roku 2002 v AHL. V sezóne 2002-03 odohral svoje prvé zápasy v NHL za Carolinu Hurricanes, celkovo v sezóne odohral za hurikánov 41 zápasov.
Tomáš Malec bol hráčom klubu NHL New York Islanders, kam ho klub vymenil cez sezónu 2006/07. Hneď po tejto výmene bol poslaný na farmu do Bridgeport Sound Tigers.
V sezóne 2005/06 odohral v NHL 2 zápasy za Ottawu Senators. Väčšinu sezóny strávil na farme Ottawy v klube Binghamton Senators v AHL.
Od sezóny 2007-08 pôsobí v českej najvyššej súťaži, v súčasnosti je hráčom klubu HC Oceláři Třinec.

Reprezentácia

V slovenskom drese odohral 3 zápasy, zatiaľ neskóroval.
Besset

Poloha

Obec má rozlohu 8,13 km². Najvyšší bod je položený 480 m n. m. a najnižší bod 279 m n. m.

Obyvateľstvo

Počet obyvateľov obce je 146 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Philippa Charlotte Middletonová

Životopis

Philippa Charlotte Middletonová sa narodila 6. septembra 1983 v Readingu. Jej otec sa volá Michael Francis Middleton a matka Carol Elizabeth Middletonová (rod. Goldsmithová). Má mladšieho brata Jamesa Williama Middletona (nar. 1987) a staršiu sestru – Catherine Elizabeth Middletonovú, ktorá sa stala v roku 2011 vojvodkyňou z Cambridgu, keď sa vydala za princa Williama, vojvodu z Cambridgu.
V roku 2011 sa stala známou osobnosťou, keď bola svedkyňou na svadbe svojej sestry.
Bernaville (obec)

Poloha

Obec má rozlohu 17,34 km². Najvyšší bod je položený 158 m n. m. a najnižší bod 94 m n. m.

Obyvateľstvo

Počet obyvateľov obce je 1 105 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cudot

Poloha

Obec má rozlohu 19,11 km². Najvyšší bod je položený 202 m n. m. a najnižší bod 141 m n. m.

Obyvateľstvo

Počet obyvateľov obce je 349 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
CHK Metallurg (Magnitogorsk)

Informácie o klube

Hokejový klub Metallurg Magnitogorsk bol založený v roku 1955. Najvyššiu ruskú súťaž hrá od sezóny 1992/1993. Magnitogorsk hrá svoje domáce zápasy od roku 2007 v Metallurg Ice Arena, ktorá ma kapacitu 7800 divákov. Medzi najväčšie úspechy klubu patria tri ruské majstrovské tituly, a víťazstvo v Spenglerovom pohári v roku 2005. V Kontinentálnej hokejovej lige hrá klub od jej samotného vzniku, sezóny 2008/2009. Najproduktívnejším hráčom v histórii klubu je Jevgeni Koreškov, ktorý v 458 zápasoch zaznamenal 353 kanadských bodov.
Salmóneus

Salmóneus (starogr. Σαλμωνεύς – Salmóneus, lat. Salmoneus) je v gréckej mytológii jeden zo siedmich synov Aiola a jeho manželky Enarety. Jeho starým otcom bol praotec Grékov Hellén.
Salmóneus bol najprv kráľom v Tesálii a neskôr sa vysťahoval do Elidy, kde na západnom pobreží založil mesto Salmóniu a stal sa tam prvým kráľom. Ako bol jeho brat Sizyfos veľmi prefíkaný, Salmóneus bol taký namyslený. Vyhlasoval o sebe, že sa vyrovná aj samotnému Diovi a aby to dokázal, za svojim vozom ťahaným štyrmi koňmi vozil železné kotly a z nich rozhadzoval po meste horiace fakle, aby tak napodobnil Diove hromy a blesky.
Dia nakoniec prešla trpezlivosť a zasiahol Salmónea skutočným bleskom a za strašného hromobitia bleskami zničil aj Salmóniu.

Odraz v umení

Aj napriek tomu, že Salmóneova namyslenosť v antike prešla z mýtov do prísloví, zachovalo sa len jedno jeho vyobrazenie. Dnes sa nachádza v Umeleckom ústave v Chicagu na antickom volutovom krátéri z polovice piateho storočia pred Kr.
Messier 30

História pozorovaní

M30 objavil Charles Messier v roku 1764. V roku 1783 v nej William Herschel podomácky vyrobeným ďalekohľadom dokázal rozlíšiť hviezdy. Od roku 1994 je to často študovaný objekt, pretože jej svietivosť nezodpovedá svietivosti hviezdokôp v jej veku. V roku 2004 v nej boli objavené dva pulzary.

Charakteristika

Hviezdokopa leží vo vzdialenosti 29 460 ly. Sklon obežnej dráhy voči rovine Galaxie je 50°. Jeden obeh okolo galaktického centra jej trvá 160 miliónov rokov. Počas obehu sa od centra nevzdiali o viac než 25 000 ly a v pericentre sa priblíži na niečo viac než 10 000 ly. Hmotnosť objektu je 300 000 Sĺnk, pričom polovica hmotnosti je koncentrovaná do priestoru tvaru gule s priemerom 17,4 ly. Gravitačné pôsobenie jadra končí vo vzdalenosti 139 ly, kde začína prevažovať gravitačná sila Galaxie. Priemer hviezdokopy sa odhaduje na približne 100 ly, z čoho vyplýva, že jej zdanlivý priemer je 12 uhlových minút. Jej vek sa odhaduje na 12 až 13 miliárd rokov. Približuje sa k nám rýchlosťou 181,9 km/s.
M30 je hviezdokopa s najväčšou koncentráciou tzv. modrých oneskorencov, hviezd, ktoré sú modrejšie a svietivejšie, než by mali byť podľa modelov hviezdnej evolúcie. Práve vďaka nim má centrálna oblasť hviezdokopy modrú farbu. Ako M15 alebo M70 a ďalších takmer 20 hviezdokôp našej Galaxie aj táto hviezdokopa má skolabované jadro, v ktorom sa v porovnaní s inými hviezdokopami nachádza relatívne málo červených obrov. Najjasnejší z nich dosahujú hviezdnu veľkosť 12,1.
M30 obsahuje v sebe 13 premenných hviezd, z ktorých jedna je trpasličia nova, a 2 pulzary s 11 a 13-milisekundovou periódou. Spektrálny typ hviezdokopy je F3.

Poloha

Najvýhodnejšie obdobie roka na pozorovanie M30 je jeseň, kedy vo večerných hodinách kulminuje nad južným obzorom. Nájdeme ju ako objekt 7,3 magnitúdy asi pol stupňa západne od hviezdy 41 Capricorni, s magnitúdou 5,5 a 6 a pol stupňa východo-juhovýchodne od dzéta Capricorni s magnitúdou 3,7. Asi 7 uhlových minút západne sa nachádza hviezda HD 206034 8. magnitúdy. Pre menšie ďalekohľady zostáva hviezdokopa len hmlistým obláčikom, hviezdy na okrajoch dokáže rozlíšiť až 15-centimetrový ďalekohľad.
NHL 2015/2016

Základná časť

Počet účastníkov a zloženie skupín a divízii bolo rovnaké, ako v predošlých dvoch sezónach. Sezóna odštartovala 7. októbra 2015 štyrmi stretnutiami. Ako prvý sa o 19:00 hod miestneho času (8. októbra o 01:00 hod SELČ) začal súboj dvoch kanadských tímov Toronto Maple Leafs - Montreal Canadiens s konečným výsledkom 1 : 3 pre hosťujúci Montreal.

Play-off

Prvé zápasy play-off sa odohrali v noci z 13. na 14. apríla 2016 SELČ. Všetky série sa hrajú na štyri víťazné zápasy. Vyššie nasadené tímy hrali doma prvý, druhý a prípadný piaty a siedmy zápas a v dvojíciach pavúka sú uvedené v horných riadkoch.
Záverečný šiesty finálový zápas sa uskutočnil v noci z 12. na 13. júna od 02:00 hod SELČ (12. júna 17:00 miestneho času) v San José s výsledkom 1 : 3 (0:1, 1:1, 0:1) pre hosťujúci Pittsburgh.
Saint-Martin-d’Abbat

Poloha

Obec má rozlohu 38,97 km². Najvyšší bod je položený 139 m n. m. a najnižší bod 106 m n. m.

Obyvateľstvo

Počet obyvateľov obce je 1 669 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tourbillon

Z histórie

Kedysi keď hodinári nemali možnosť použiť v hodinkách batérie a elektricky poháňané strojčeky, boli hodinky pomerne nepresné. Hodinári sa domnievali, že ich nepresnosť je spôsobená tým, že na hodinový mechanizmus pôsobila gravitácia a zotrvačné sily, ktoré vznikali pri pohybe rukou alebo pri chôdzi osoby, ktorá hodinky nosila. Domnievali sa tak na základe faktu, že veľké stacionárne hodiny (vežové alebo iné) boli oveľa presnejšie ako tie náramkové. Preto sa snažili tento efekt zotrvačných síl eliminovať plávajúcim uložením hodinkového mechanizmu. Ide v podstate o voľné uloženie celého strojčeka do rotačného puzdra. Takéto uloženie sa prvýkrát podarilo vyrobiť hodinárovi Abrahamovi-Louis Breguetovi v roku 1795.
Dnešné výskumy však preukázali, že tourbillon nemá na presnosť merania času takmer žiadny vplyv. Nepresnosť nevnášajú ani gravitácia ani zotrvačné sily, ale skôr konštrukcia hodinového mechanizmu a rôzne druhy strát (trenie, zotrvačnosť súčastí, odpor, spôsob vytvárania pohybu jednotlivých častí mechanizmu a pod.).
Dodnes býva tourbillon súčasťou niektorých drahších, moderných hodiniek ako dôkaz hodinárskej remeselnej zručnosti a virtuozity.
Palladuc

Poloha

Obec má rozlohu 13,35 km². Najvyšší bod je položený 1 287 m n. m. a najnižší bod 587 m n. m.

Obyvateľstvo

Počet obyvateľov obce je 516 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manley Lanier Carter

Životopis

Používal prezývku Sonny. Absolvoval vysokoškolské štúdium na Emory University, odbory chémia a medicína. V tíme NASA bol od roku 1984 až do svojej smrti. Po svojom lete bol ešte nominovaný do posádky Discovery STS-42. Zomrel vo svojich 43 rokoch pri havárii malého dopravného lietadla EMB-120 blízkosti Brunswicku. In-memoriam bol povýšený do hodnosti kapitána.